buddleja
Store norske leksikon,Biologi,Planteriket,Dekkfrøete planter,Tofrøbladete planter,Leppeblomstordenen,Brunrotfamilien
Buddleja er en planteslekt i brunrotfamilien med med totalt rundt 140 arter i Amerika fra USA sør til Chile, deler av Afrika og deler av Asia. Slekta finnes ikke opprinnelig i Europa, men en rekke arter dyrkes som prydvekster og noen sprer seg i deler av Europa.
Nesten alle artene er busker, men det finnes også noen trær. I tempererte strøk er artene bladfellende, mens tropiske arter er eviggrønne.Blomstene er som regel samla i tette topper. Blomsterfarge varierer mye, med mange rosa og lyseblå i Asia og sterke gule og røde farger i Amerika. Blomstene har ofte rikelig med nektar og pollineres i hovedsak av insekter, bier og sommerfugler, men i Sør-Amerika har noen arter evolvert dype, sterkt røde blomster som oppsøkes av kolibrier. Hos de fleste artene er frukta små kapsler med mange små frø.Det er kun noen få arter som er hardføre nok til å dyrkes som prydbusker i Norge, for eksempel sommerfuglbusk.